विलायत पोर्टल : रूस के राष्ट्रपति व्लादिमीर पुतिन ने अमेरिकी टीवी शो टाइम को दिए इंटरव्यू में कहा है कि रूस के विरुद्ध अमेरिकी चुनावों को प्रभावित ककरने के आरोपों में कोई सच्चाई नहीं है । अमेरिकी अधिकारी रूस के विरूद्ध शत्रुतापूर्ण व्यवहार कर रहे हैं । उन्होंने कहा कि अमेरिका रूस को आर्थिक रूप से बर्बाद करने की साज़िश में जुटा है ताकि यहाँ नेतृत्व संकट पैदा कर सके और रूस को अपने इशारों पर चलने वाले अन्य देशों की तरह नियंत्रित कर सके । उन्होंने अमेरिका को पेशकश करते हुए कहा कि वह मास्को के साथ बराबरी के संबंध बनाये ताकि दोनों देश भारी सैन्य बजट से बच सके । पुतिन ने अमेरिका को दुनिया भर में फैले आतंकवाद का जनक मानते हुए कहा कि अमेरिका ने अलक़ायदा और दाइश जैसे संगठनों के गठन में महत्वपूर्ण भूमिका निभाई। एक तरफ अमेरिका आतंकवाद के खिलाफ सहयोग की बात करता है दूसरी ओर वह खुद रूस के विरुद्ध आतंकवादियों की सहायता करता है। अमेरिका चेचेन्या में भी आतंकवादियों को आर्थिक एवं राजनैतिक मदद करता रहा है हमारे पास इस बात के लिये पर्याप्त साक्ष्य मौजूद हैं ।